เงินบาทเปิดตลาดที่ 31.73/75
ธนาคารซีไอเอ็มบีไทย รายงาน เงินบาทเปิดที่ 31.73/75 ทรงตัวจากวานนี้ แต่แนวโน้มยังแข็งค่า
18 ส.ค. 2553

ธนาคารซีไอเอ็มบีไทย รายงาน เงินบาทเปิดที่ 31.73/75 ทรงตัวจากวานนี้ แต่แนวโน้มยังแข็งค่า 
นักบริหารเงินธนาคารซีไอเอ็มบีไทย กล่าวว่า เช้านี้เงินบาทเปิดตลาดที่ระดับ 31.73/75 บาท/ดอลลาร์ ทรงตัวจากวานนี้ที่ปิดตลาดที่ 31.72/76 บาท/ดอลลาร์  
"เมื่อคืนบรรดาตัวเลขอะไรต่างๆ ส่วนใหญ่ถือว่าออกมาดี เช่น ตัวเลขดัชนีราคาผู้ผลิต (PPI) เพิ่มขึ้น ตัวเลขข้อมูลการเริ่มสร้างบ้านและการอนุญาตก่อสร้างเดือน ก.ค.เพิ่มขึ้นน้อยกว่าที่คาดไว้ แล้วก็การผลิตภาคอุตสาหกรรมที่ขยายตัวเกินกว่าที่คาด" 
ส่วนค่าเงินสกุลอื่นๆ ค่าเงินยูโรก็ขยับขึ้นจากเรื่องของการประมูลพันธบัตรของสเปนได้รับการตอบรับที่ดี แต่ด้วยความที่ตัวเลขตัวเลขดอลลาร์ออกมาดีกว่า ยูโรก็เลยไม่ค่อยขยับขึ้นเท่าไหร่ ล่าสุดอยู่ที่ 1.2854/2855 ดอลลาร์/ยูโร
"ส่วนสกุลเงินในเอเซียส่วนใหญ่ก็ยังคงอ่อนค่าอยู่ มีแต่เงินบาทที่ยังคงแข็งอยู่"
ขณะที่เงินเยนอยู่ที่ 85.37/40 เยน/ดอลลาร์ มีข่าวว่าทางการญี่ปุ่นจะเข้ามาแทรกแซงหลังจากเงินเยนแข็งค่าลงมาเรื่อยๆ 
ทั้งนี้ คาดว่าแนวโน้มเงินบาทน่าจะยังแข็งค่าอยู่ จากที่ยังคงมีผู้ส่งออกขายดอลลาร์อยู่  และยังมีเงินไหลเข้าจากต่างประเทศด้วย เป็นปัจจัยที่ทำให้บาทแข็งค่าได้ต่อเนื่อง
โดยประเมินกรอบการเคลื่อนไหวของเงินบาท 31.70-31.80 บาท/ดอลลาร์ 
สำหรับปัจจัยที่น่าสนใจคือ สำนักงานสารสนเทศด้านการพลังงานของสหรัฐ (EIA) จะเปิดเผยตัวเลขสต็อกน้ำมันรายสัปดาห์